CELEX: 22015D2419
Language: da
Date: 2015-03-16 00:00:00
Title: Henstilling (EU) 2015/2419 af 16. marts 2015 om gennemførelse af associeringsdagsordenen EU-Ukraine

19.12.2015   
            
            
               DA
            
            
               Den Europæiske Unions Tidende
            
            
               L 333/150
            
         HENSTILLING (EU) 2015/2419
   af 16. marts 2015
   om gennemførelse af associeringsdagsordenen EU-Ukraine
   ASSOCIERINGSRÅDET EU-UKRAINE HAR —
   under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side (»associeringsaftalen«), særlig artikel 463, og
   ud fra følgende betragtninger:
   
               (1)
            
            
               I henhold til artikel 463 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side (1) (»aftalen«) har Associeringsrådet beføjelse til at fremsætte hensigtsmæssige henstillinger med henblik på at nå aftalens mål.
            
         
               (2)
            
            
               I henhold til aftalens artikel 476 træffer parterne alle de fornødne generelle eller specifikke foranstaltninger til opfyldelse af deres forpligtelser i henhold til aftalen.
            
         
               (3)
            
            
               Indtil aftalens ikrafttræden anvendes den midlertidigt, jf. Rådets afgørelse 2014/295/EU (2), Rådets afgørelse 2014/668/EU (3) og Rådets afgørelse 2014/691/EU (4).
            
         
               (4)
            
            
               Parterne er blevet enige om teksten til associeringsdagsordenen, der har til formål at forberede og lette gennemførelsen af aftalen ved at skabe en praktisk ramme for, at de kan nå deres overordnede mål om politisk associering og økonomisk integration.
            
         
               (5)
            
            
               Der er to formål med associeringsdagsordenen, nemlig at fastlægge konkrete tiltag, som sikrer, at parterne opfylder deres forpligtelser i henhold til aftalen, og at udstikke de bredere rammer for en yderligere styrkelse af forbindelserne mellem EU og Ukraine med henblik på betydelig økonomisk integration og udbygning af det politiske samarbejde i overensstemmelse med aftalens overordnede mål —
            
         VEDTAGET DENNE HENSTILLING:
   Eneste artikel
   Associeringsrådet henstiller, at parterne gennemfører associeringsdagsordnen EU-Ukraine (5), for så vidt som gennemførelsen heraf tager sigte på at nå målene med associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side.
   
      Udfærdiget i Bruxelles, den 16. marts 2015.
      
         
            På vegne af Associeringsrådet
         
         A. YATSENYUK
         
            Formand
         
      
   
   
      (1)  EUT L 161 af 29.5.2014, s. 3.
   
      (2)  Rådets afgørelse 2014/295/EU af 17. marts 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifælleskab og deres medlemsstater på den ene side og Ukraine på den anden side for så vidt angår præamblen, artikel 1 og afsnit I, II og VII deri (EUT L 161 af 29.5.2014, s. 1).
   
      (3)  Rådets afgørelse 2014/668/EU af 23. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side for så vidt angår afsnit III (med undtagelse af de bestemmelser, der vedrører behandling af tredjelandsstatsborgere, der er lovligt beskæftigede arbejdstagere på den anden parts område) og afsnit IV, V, VI og VII deri samt de tilhørende bilag og protokoller (EUT L 278 af 20.9.2014, s. 1).
   
      (4)  Rådets afgørelse 2014/691/EU af 29. september 2014 om ændring af afgørelse 2014/668/EU om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifælleskab og deres medlemsstater på den ene side og Ukraine på den anden side, for så vidt angår afsnit III (med undtagelse af de bestemmelser, der vedrører behandling af tredjelandsstatsborgere, der er lovligt beskæftigede arbejdstagere på den anden parts område) og afsnit IV, V, VI og VII deri samt de tilhørende bilag og protokoller (EUT L 289 af 3.10.2014, s. 1).
   
      (5)  Se dokument st 6978/15 på http://register.consilium.europa.eu.